b'\n_START_ARTICLE_\nLaird\n_START_PARAGRAPH_\nLaird (/\xcb\x88l\xc9\x9b\xc9\x99rd/) er en tittel for godseiere i Skottland, sammenlignbart med esquire\xc2\xa0i England, dog en h\xc3\xb8yere tittel enn det samme i Skottland.\xc2\xa0I skotsk rangorden rangerer en laird under en\xc2\xa0baron\xc2\xa0og over en gentleman. Denne rangeringen holdes kun av de lairdene som er offisielt anerkjent av\xc2\xa0Lord Lyon King of Arms. De er vanligvis titulert med The Much Honoured\xc2\xa0[fornavn] [etternavn] av [lairdship], og er tradisjonelt knyttet opp mot stedet jorden er eid._NEWLINE_Lord Lyon\xc2\xa0er\xc2\xa0Skottlands autoritet for slike titler og har utarbeidet retningslinjer for bruk av tittelen Laird som tiltaleform._NEWLINE_Historisk ble betegnelsen bonnet laird brukt om de landeierne som ikke eide s\xc3\xa5 mye jord da de benyttet bonnet (en lue) som alle andre b\xc3\xb8nder som ikke var landeiere ogs\xc3\xa5 brukte. Bonnet laird fylte plassen i rangstigen under laird og over vanlige b\xc3\xb8nder.'